**Egyesület Alapszabálya (közhasznú)**

**- módosításokkal egységes szerkezetben**

A DIALÓG a Közösségekért Közhasznú Egyesület megalakulását 2002. június 6. napon mondták ki az Egyesület alapítói. A PK. 63.325/2002/1. bejegyzési számon nyilvántartott Egyesület megalakulása óta folyamatosan működik. Az egyesület tagjai figyelembe véve:

* egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban Civil tv.)
* a Polgári törvénykönyvről szóló 2013. évi V. Törvény (továbbiakban Ptk.) rendelkezéseit,
* valamint a 11/2012. (II. 29.) KIM rendelet az egyesület alapszabályának adattartalmára vonatkozó 41. mellékletéta keltezés szerinti napon az alábbi, módosításokkal egységes szerkezetbe foglalt alapszabályt fogadják el. (A változások a szövegben ***kiemelve, dőlt betűvel*** szedve jelennek meg.)

I. Általános rendelkezések

Az Egyesület neve: DIALÓG a Közösségekért Közhasznú Egyesület

Rövidített elnevezés: DIALÓG EGYESÜLET

Az egyesület idegen nyelvű neve: Dialogue Association

***Székhelye: 3534 Miskolc, Szarkahegy u. 78. 1/1.***

Telephely: 3876 Hidasnémeti, Fő tér 8.

Telephely: 3713 Arnót, Petőfi u. 23.

***Postacíme: 3534 Miskolc, Szarkahegy u. 78. 1/1.***

Az egyesület tagjai: az Egyesület tagnyilvántartása nem nyilvános, a tagok személyek nevét, valamint azok lakóhelyét, vagy székhelyét a tagnyilvántartás tartalmazza

Az egyesület céljai:

Az Egyesület célkitűzése Magyarország, valamint a határon átnyúló magyarlakta területek településeinek, kistérségeinek fejlesztése a társadalmi innováció erősítése érdekében, a közösségfejlesztés módszereivel. A helyi lakosság érdekérvényesítő képességének, a helyi nyilvánosságnak, a helyi társadalomnak az erősítése, az életminőség javítása az ott élők erőforrásainak bevonásával.

Az egyesület tevékenységei:

Az Egyesület a Civil tv. 2. § 16. pontja szerinti közcélú és 20. pontja szerinti közhasznú tevékenységet folytat.

Az Egyesület közhasznú tevékenységet végző szervezetként hozzájárul a társadalom és az egyén közös szükségleteinek kielégítéséhez, amennyiben a szolgáltatásai a szervezet testületi tagjain, munkavállalóin, önkéntesein kívül más személyek számára is hozzáférhetőek.

Az Egyesület által felvállalt – a Civil tv.34§ (1) a) pontban foglalt feltétel szerint –Alapszabályban rögzített – közfeladatok:

Az egyesület megfelelő erőforrással rendelkezik és megfelelő társadalmi támogatottságú, azaz megfelel a 2011. évi CLXXV. törvény közhasznú jogállás megszerzése feltételeinek.

|  |  |  |
| --- | --- | --- |
| TEVÉKENYSÉG | KÖZFELADAT | JOGSZABÁLY MEGJELÖLÉSE |
| -egészségmegőrzés, betegségmegelőzés, gyógyító-, egészségügyi rehabilitációs tevékenység, | A lakosság egészségi állapotának javítása, a jobb életminőség elősegítése, az egészségkárosító környezeti, társadalmi és egyéb hatások elleni fellépés | 1997. évi CLIV. tv. az egészségügyről 35. § (1)-(2) |
| - a helyi társadalom és a nonprofit szektor körében tudományos tevékenység, kutatás és fejlesztő jellegű tevékenység | Együttműködés a középtávú tudomány-, technológia- és innováció-politikai stratégia kialakításában | 2004. évi CXXXIV. tv. a kutatás-fejlesztésről  és a technológiai innovációról 5. § (3) |
| -nevelés és oktatás, képességfejlesztés, ismeretterjesztés | Formális és informális felnőttképzési tevékenység  Munkaerőpiacon hátrányos helyzetű rétegek képzésének, foglalkoztatásának végzése | 2011. évi CXC. törvény a nemzeti köznevelésről 4. § (1) a)-u)  2013.évi LXXVII. törvény a felnőttképzésről 1§ és 3§ |
| - foglalkozik a munkaerőpiacon hátrányos helyzetű rétegek képzésének, foglalkoztatásának elősegítésével; | Felnőttképzési tevékenység: meghatározott jogalanyok e törvénynek megfelelő, saját képzési programja alapján  megvalósuló iskolarendszeren kívüli olyan képzése, amely célja szerint meghatározott képzettség megszerzésére,  kompetencia elsajátítására irányuló általános, nyelvi vagy szakmai képzés; a felnőttképzéshez kapcsolódó  szolgáltatás. | 2013.évi LXXVII. törvény a felnőttképzésről 1§ és 3§  1991. évi IV. törvény a foglalkoztatás elősegítéséről és a munkanélküliek ellátásáról 6§ ), 13/A.§ (1)-(2);  Az egyenlőbánásmódról és az esélyegyenlőség előmozdításáról szóló 2003. évi CXXV törvény 1§.,  A fogyatékos személyek jogairól és esélyegyenlőségük biztosításáról 1998. évi XXVI tv. 21§. |
| - szociális, a hátrányos helyzetű csoportok társadalmi esély-egyenlőségét elősegítő tevékenységeket fejt ki; | Szociális, gyermekjóléti és gyermekvédelmi szolgáltatások/ellátások | 2011. évi CLXXXIX. tv. Magyarország helyi  önkormányzatairól13. § (1) 8. pont |
| - kulturális és közművelődési tevékenységet folytat; | Közösségi kulturális hagyományok, értékek ápolásának/ művelődésre szerveződő közösségek tevékenységének/  a lakosság életmódja javítását szolgáló kulturális célok megvalósításának támogatása; művészeti  intézmények/lakossági művészeti kezdeményezések, önszerveződések támogatása, a művészi alkotó munka  feltételeinek javítása, a művészeti értékek létrehozásának, megőrzésének segítése | 1991. évi XX. tv. a helyi önkormányzatok és  szerveik, a köztársasági megbízottak,  valamint egyes centrális alárendeltségű  szervek feladat- és hatásköreiről121. § a)-b)  A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 53§(1) és 74§. |
| - környezetvédelemmel kapcsolatos tevékenységet folytat; | Helyi környezet- és természetvédelem, vízgazdálkodás, vízkárelhárítás, ivóvízellátás, szennyvízelvezetés, -kezelés  és -ártalmatlanítás (csatornaszolgáltatás); hulladékgazdálkodás;  non formális képzéseket szervez a környezethez fűződő állampolgári jogokról, gyűjti és közvetíti a lakosság elvárásait a környezet állapotával kapcsolatban, azokat az önkormányzat feltovábbítja. Kutatást végez, elemzéseket tesz közzé a település(ek) környezeti állapotával kapcsolatban, stb. | 2011. évi CLXXXIX. tv. Magyarország helyi  önkormányzatairól 13. § (1) 11. helyi környezet és természetvédelem  1995. évi LIII. törvény a környezet védelmének általános szabályairól 46. § (1) e) A települési önkormányzat elemzi, értékeli a környezet állapotát illetékességi területén, és arról szükség szerint, de legalább évente egyszer tájékoztatja a lakosságot; |
| - természetvédelemmel kapcsolatos tevékenységet folytat; | A természetvédelmi kultúra fejlesztése, a természet védelmével kapcsolatos ismeretek oktatása | 1996. évi LIII. tv. a természet védelméről 64.§ (1) |
| - közreműködik az emberi- állampolgári jogok megismerésében, védelmében; | Jogvédelmi feladatok: gyermekek jogai, a jövő nemzedékek érdekei, nemzetiségek jogai, leginkább  veszélyeztetett társadalmi csoportok jogai | 2011. évi CXI. tv. az alapvető jogokbiztosáról 2. § a), b), c), d) |
| - a lakosság önszerveződő közösségeinek támogatása, a települések önfenntartó képességének erősítése, és más közhasznú szervezetek számára biztosít szakmai-közösségi szolgáltatásokat; | Támogatja a lakosság önszerveződő közösségeit, erősíti a település önfenntartó képességét | 2011. évi CLXXXIX. tv. Magyarország helyi  önkormányzatairól 6. § a)-b) |

Az Egyesület feladatai:

* Általános célkitűzéseink valóra váltása érdekében felméréseket végez a településeken és a kistérségekben, helyi cselekvéseket ösztönöz a helyi lakosság körében.
* Kiemelt jelentőséget tulajdonít a humánerőforrás fejlesztésének, ezzel párhuzamosan olyan jellegű képzéseket szervez, bonyolít és támogat, amelyek segítik a helyi cselekvési programok beindítását.
* Feladatának tekinti továbbá a helyi társadalom és az azt mozgató erők kapcsolatrendszerének kutatását, az eredmények publikálását (audiovizuális és nyomtatott formában).
* Programjai között szerepel rendezvények, konferenciák szervezése, melyek célja, hogy bemutassák a fejlesztés eredményeit, a közösségfejlesztés módszereinek lehetőségeit.
* A munkája során kiemelt hangsúlyt helyez a partnerség építésre, külföldi kapcsolatok kialakítására (különösen a határon átnyúló kapcsolatokra).
* Részt vesz a fenti célok és feladatok megvalósításához szükséges források megteremtésében, illetve bevon a célok megvalósításába más együttműködő partnereket is.
* Információs hálózat kialakításában közreműködik az elindult fejlesztések bemutatása céljából.

II. Az Egyesület tagjai

Tagság

Az egyesületnek rendes, pártoló és tiszteletbeli tagjai lehetnek.

Az Egyesület rendes tagja lehet a Magyarország területén ideiglenes, vagy állandó lakcímet bejelentett, bármely 18. életévét betöltött magyar állampolgár.

Az Egyesület pártoló tagjai azok a hazai vagy külföldi természetes személyek és/vagy jogi szervezetek (kivéve politikai szervezeteket), amelyek támogatják az Egyesület tevékenységét és anyagilag hozzájárulnak annak működéséhez.

Az Egyesület tiszteletbeli tagjai hazai vagy külföldi személyek vagy szervezetek, akik, amelyek az Egyesület eredményeinek elérésében, céljainak megvalósításában és elősegítésében, kapcsolatai fejlesztésében érdemeket szereztek, és akiket ezért az Egyesület Közgyűlése tiszteletbeli taggá felkér.

Az Egyesület rendes és pártoló tagjainak tagsági jogviszonya a belépési kérelemnek Közgyűlés általi elfogadás napjával keletkezik. A tiszteletbeli tagnak felkért személy akkor válik az Egyesület tiszteletbeli tagjává, amennyiben a Közgyűlés felkérését elfogadja és erről az Egyesületet írásban is tájékoztatja. Tagsága az elfogadó nyilatkozat kézbesítése napján kezdődik.

A felvételt megtagadó határozat ellen Bírósághoz lehet fellebbezni.

A tagok jogai

Az Egyesület minden rendes tagja azonos szavazati joggal rendelkezik, és részt vehet az Egyesület működését érintő minden kérdésben, rendelkezni jogosult a Közgyűlés döntéshozatalában.

A rendes tagok jogosultak az egyesület tevékenységében részt venni. A rendes tagokat az Egyesület szervezeti és működési rendjével, gazdálkodásával kapcsolatosan véleményezési, indítványtételi jog, illetve határozathozatalkor szavazati jog illeti meg. Aktív és passzív választójoggal rendelkeznek (azaz választó és választható). A rendes tagok szavazati joga nem ruházható át. A rendes tagok igénybe vehetik az egyesület által nyújtott kedvezményeket, betekinthetnek az egyesület nyilvántartásaiba, ajánlásokat tehetnek az Egyesületet érintő kérdések megtárgyalására, indítványt tehetnek a Közgyűlés és az Elnökségi ülés napirendi pontjaira, és egyharmaduk írásban ok és cél megjelölésével rendkívüli Közgyűlés és rendkívüli Elnökségi ülés összehívását kezdeményezhetik.

A pártoló és tiszteletbeli tagokat tanácskozási jog illeti meg az Egyesület Közgyűlésén, ennek gyakorlása során javaslatokat és indítványokat, észrevételeket tehetnek, továbbá felszólalással élhetnek és tájékoztatást kérhetnek. A pártoló és tiszteletbeli tagok igénybe vehetik az egyesület szolgáltatásait.

A tagok kötelezettségei

A rendes tagok kötelezettsége, hogy megtartsa az Alapszabály és egyéb egyesületiszabályzatok és határozatok rendelkezéseit és az alapszabályban meghatározott tagi kötelezettségeket teljesítse.

A rendes tagok kötelessége továbbá teljesíteni az Egyesület tevékenységével kapcsolatosan önként elvállalt feladataikat, és tőlük elvárható módon elősegíteni az Egyesület célkitűzéseinek megvalósítását, és Közgyűlés által meghatározott összegben és módon tagdíjat fizetni.

A tagok kötelezettsége az egyesület által rábízott és az általa vállalt feladatok teljesítése, az Egyesület vagyonának és hírének védelme, a rábízott vagyon felhasználásáról szóló tételes elszámolás.

A tagok méltányolható okokra hivatkozással kérhetik a szervezet vezetőségétől a tagdíjfizetés elhalasztását. A tagdíjfizetési kötelezettség elmulasztása a tagság megszűnésével jár együtt. A tagdíj megfizetésének esedékessége az adott naptári év utolsó napja.

A pártoló és tiszteletbeli tagok kötelezettségei megegyeznek a rendes tagok kötelezettségeivel, azzal az eltéréssel, hogy a tiszteletbeli tagok nem kötelesek tagdíjat fizetni.

A tagi felelősség:

A tag tagsági jogait személyesen gyakorolhatja. A tag tagsági jogait akkor gyakorolhatja, képviselőn keresztül, ha azt az alapszabály lehetővé teszi.

A tagok – a tagdíj megfizetésén túl – az egyesület tartozásaiért saját vagyonukkal nem felelnek.

A tagság megszűnése

A tagság megszűnik:

1. az egyesület megszűnésével,
2. a tag kilépésével, a tiszteletbeli és pártoló tagság önkéntes felmondásával (a tag tagsági jogviszonyát az egyesület képviselőjéhez intézett írásbeli nyilatkozattal bármikor, indoklás nélkül megszüntetheti.A tagsági jogviszony megszűnése az írásbeli bejelentés kézbesítésével hatályosul.)
3. a tagsági jogviszony egyesület általi felmondásával (A felmondásról a közgyűlés dönt. A felmondás a közgyűlés által hozott határozat elfogadásával hatályosul.)
4. A tagdíj nem fizetése miatt a tagsági jogviszony abban az esetben szűnhet meg, ha a tagot póthatáridő biztosítása és jogkövetkezmény ismertetése mellett felhívják a mulasztás orvoslására és a póthatáridő is eredménytelenül telik el
5. a tag kizárásával, tiszteletbeli és pártoló tag esetén a cím visszavonásával
6. a tag halálával, vagy a jogi személy tag jogutód nélküli megszűnésével.

Tag kizárása

1. Amennyiben a tag nem felel meg az Alapszabályban rögzített tagsági feltételeknek a Közgyűlés a tagot kizárhatja.
2. Amennyiben a tag kötelezettségeit rendszeresen, vagy tartósan nem teljesíti, illetve súlyosan gátolja az Egyesület működését, vagy veszélyezteti az Egyesület célkitűzéseinek megvalósítását, az Elnök a kizáró ok megszüntetésére 15 napos határidőt tűz ki, melynek eredménytelen elteltét követő első Közgyűlés határozatával a tagot kizárhatja.
3. A tag kizárását kimondó határozatot írásba kell foglalni és indoklással kell ellátni. Az indoklásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal igazolható módon közölni kell.

Az egyesület vezetősége a tagokról nyilvántartást vezet.

III. Szervezet és működési rendje

Az Egyesület döntéshozó szerve a közgyűlés. A közgyűlés a rendes tagok több mint felének (50%+ 1 főnek) jelenléte esetében határozatképes. A közgyűlést az Elnökség hívja össze. A közgyűlésre minden tagot a napirend közlésével kell meghívni, amely meghívót a tagok részére köteles 2 nappal az ülést megelőzően elküldeni. A meghívó tartalmazhatja az esetleges határozatképtelenség miatt megismételt közgyűlés időpontját is, amennyiben ezt nem tartalmazza, a megismételt közgyűlés összehívása az általános rend szerint történik. Amennyiben új napon kerül megtartásra a megismételt közgyűlés, úgy valamennyi tagnak ismételt meghívót kell küldeni, melynek a távolmaradás jogkövetkezményére szóló figyelmeztetést tartalmaznia kell. Évente egyszer rendes közgyűlést kell tartani, és rendkívüli közgyűlést kell tartani, ha a tagok egyharmada az ok és cél megjelölésével azt kéri az elnökségtől, vagy a tisztségviselők bármelyike azt szükségesnek tartja. A rendes közgyűlés ülését az elnök meghívó küldésével vagy közzététellel hívja össze. A meghívónak tartalmaznia kell:

* egyesület nevét és székhelyét;
* az ülés idejének és helyszínének megjelölését;
* az ülés napirendjét. (A napirendet olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák.)

A rendes közgyűlés nyilvános, amelyen bárki jelen lehet.

A közgyűlés határozatképességének kötelező rendje:

* a közgyűlés akkor határozatképes, ha azon a leadható szavazatok több mint felét képviselő szavazásra jogosult részt vesz.
* A határozatképességet minden határozathozatalnál vizsgálni kell.
* Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni.

A közgyűlés határozatát általában egyszerű többséggel (kivételt képez a tag kizárás, és a lentebb felsorolt esetek, melyek 2/3-os többséghez kötöttek), nyílt szavazással hozza. A közgyűlés a tisztségviselőket (vezetőket) titkos szavazással választja meg.

Kizárólag a közgyűlés hatáskörébe tartozik:

A közgyűlés hatáskörébe tartozik

a) az alapszabály elfogadása, módosítása;

b) az egyesület megszűnésének, egyesülésének és szétválásának elhatározása;

c) a vezető tisztségviselő megválasztása, visszahívása és díjazásának megállapítása;

d) az éves költségvetés elfogadása;

e) az éves beszámoló - ezen belül az ügyvezető szervnek az egyesület vagyoni helyzetéről szóló jelentésének – közhasznúsági melléklenek elfogadása;

f) a vezető tisztségviselő feletti munkáltatói jogok gyakorlása, ha a vezető tisztségviselő az egyesülettel munkaviszonyban áll;

g) az olyan szerződés megkötésének jóváhagyása, amelyet az egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt;

h) a jelenlegi és korábbi egyesületi tagok, a vezető tisztségviselők és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés;

i) a felügyelőbizottság tagjainak megválasztása, visszahívásuk és díjazásuk megállapítása;

j) a választott könyvvizsgáló megválasztása, visszahívása és díjazásának megállapítása; és

k) a végelszámoló kijelölése.

l) döntés a tagok kizárásáról;

m) a tagdíj mértékének és fizetési módjának megállapítása,

Az alapszabály módosításához és az Egyesület feloszlásának kimondásához, a számviteli beszámoló és közhasznúsági melléklet elfogadásához a tagok összessége kétharmadának szavazata (minősített többség) szükséges. Az egyesület éves beszámolójának, közhasznúsági mellékletének elfogadásához egyszerű szótöbbség kell.

Ha a közgyűlés nem volt határozatképes, az emiatt megismételt közgyűlés az eredeti napirendben szereplő ügyekben a jelenlévők számától függetlenül határozatképes. A megismételt közgyűlést az eredeti – határozatképtelenség miatt elmaradt – közgyűlés időpontját követően 8 napon belüli időpontra kell összehívni, amely időpont az eredeti közgyűlés meghívójában is megjelölhető.

A határozat meghozatalakor nem szavazhat az,

a) akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

b) akivel a határozat szerint szerződést kell kötni;

c) aki ellen a határozat alapján pert kell indítani;

d) akinek olyan hozzátartozója érdekelt a döntésben, aki a jogi személynek nem tagja vagy alapítója;

e) aki a döntésben érdekelt más szervezettel többségi befolyáson alapuló kapcsolatban áll; vagy

f) aki egyébként személyesen érdekelt a döntésben.

A határozathozatalban nem vehet részt az a személy, aki, vagy akinek közeli hozzátartozója, élettársa a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

Ez utóbbi esetében nem minősül előnynek a közhasznú egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

Rendkívüli közgyűlésre vonatkozó szabályok:

Az Elnökség köteles a rendkívüli közgyűlést összehívni a szükséges intézkedések megtétele céljából, ha

* az egyesület vagyona az esedékes tartozásokat nem fedezi;
* az egyesület előreláthatólag nem lesz képes a tartozásokat esedékességkor teljesíteni;
* az egyesület céljainak elérése veszélybe került.

Az így összehívott rendkívüli közgyűlésen a tagok kötelesek az összehívásra okot adó körülmény megszüntetése érdekében intézkedést tenni, vagy az egyesület megszüntetéséről dönteni.

A közgyűlésről jegyzőkönyvnek kell készülnie, melybe minden tagnak joga van betekinteni. Az elkészített jegyzőkönyv tartalmazza az összehívott közgyűlés időpontját, a jelenlevők nevét és lakcímét a csatolt jelenléti íven, a napirendi pontokat, a határozathozatalt a határozat támogatóinak, ellenzőinek, tartózkodók számarányának meghatározásával, a meghozott és elfogadott határozatok tartalmát, alkalmazásának kezdő időpontjával együtt, az elnök, a jegyzőkönyvezető és a közgyűlésen megválasztott két hitelesítő saját kezű aláírását. A közgyűlés döntéseiről Határozatok Könyvét kell vezetni, mely tartalmazza a közgyűlés döntéseinek tartalmát, időpontját és hatályát, a döntés támogatók és ellenzők számarányát (ha lehetséges, személyét).

Határozathozatal ülés tartása nélkül

A közgyűlés hozhat határozatot ülés tartása nélkül is. Az ilyen határozathozatalt az elnökség a határozat tervezetének a tagok részére történő megküldésével kezdeményezi. A tagok számára a tervezet kézhezvételétől számított legalább nyolcnapos határidőt kell biztosítani arra, hogy szavazatukat megküldjék az elnökség részére.

Az ülés tartása nélküli döntéshozatal során ezen alapszabálynak a határozatképességre és szavazásra vonatkozó rendelkezéseit azzal az eltéréssel kell alkalmazni, hogy a határozathozatali eljárás akkor eredményes, ha legalább annyi szavazatot megküldenek az elnökség részére, amennyi szavazati jogot képviselő tag jelenléte a határozatképességéhez szükséges lenne ülés tartása esetén.

Ha bármely tag az ülés megtartását kívánja, a közgyűlést az elnökségnek össze kell hívnia.

A szavazásra megszabott határidő utolsó napját követő három napon belül - ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül - az elnökség megállapítja a szavazás eredményét, és azt további három napon belül közli a tagokkal. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

Az Elnökség

A közgyűlés 3 főből álló elnökséget választ. Az Elnökség tagjai az elnök, alelnök és titkár.

A közgyűlés mind az elnökség tagjait 3 évre választja.

Két közgyűlés közötti időben az Elnökség dönt minden olyan kérdésben, amely nem tartozik kizárólag a közgyűlés hatáskörébe. Döntéseiről, intézkedéseiről a következő közgyűlésen az Elnökség köteles beszámolni.

Az Elnökség jogosult az Egyesületet terhelő kötelezettségek és illető jogok vállalásáról dönteni.

Az Elnökség minimum kettő tagjelenléte esetén határozatképes. Az Elnökség szükséghez képest – de évente legalább egyszer – tart ülést, melyet az Elnök hív össze.

Az Elnökség ülésére az elnök, akadályoztatása esetén az alelnök minden tagot a napirend közlésével köteles meghívni úgy, hogy a meghívók elküldése és az ülés napja között legalább 8 nap időköznek kell lennie. A meghívó a napirendi pontokon és az ülés tervezett időpontján túlmenően tartalmazza a határozatképtelenség miatt megismételt elnökségi ülés időpontját is.

Az Elnökség ülései nyilvánosak, azokon bárki részt vehet, illetve bármely döntésben érdekelt egyéb személyt, szervet az ülésre lehetőség szerint külön is meg kell hívni. Az Elnökség határozatát egyszerű többséggel, nyílt szavazással hozza, kivéve azokat az eseteket, ahol jogszabály vagy alapszabály minősített többséget ír elő.

Az elnökség tagjainak kötelességei:

* a közgyűlésen részt venni;
* a közgyűlésen az egyesülettel kapcsolatos kérdésekre válaszolni;
* az egyesület tevékenységéről és gazdasági helyzetéről beszámolni.

Elnökség hatáskörébe tartozik:

* az elnökség elsősorban szakmai irányító, tanácsadó testület,
* hatásköre kinevezni és visszahívni az egyesület ügyvezetőjét/irodavezetőjét.
* a beszámolók, közhasznúsági melléklet előkészítése és azoknak a közgyűlés elé terjesztése;
* az éves költségvetés elkészítése és annak a közgyűlés elé terjesztése;
* az egyesületi vagyon kezelése, a vagyon felhasználására és befektetésére vonatkozó, a közgyűlés hatáskörébe nem tartozó döntések meghozatala és végrehajtása;
* az egyesület jogszabály és az alapszabály szerinti szervei megalakításának és a tisztségviselők megválasztatásának előkészítése;
* a közgyűlés összehívása, a tagság és az egyesület szerveinek értesítése;
* közgyűlés napirendi pontjainak meghatározása;
* részvétel a közgyűlésen és válaszadás az egyesülettel kapcsolatos kérdésekre;
* a tagság nyilvántartása;
* az egyesület határozatainak, szervezeti okiratainak és egyéb könyveinek vezetése;
* az egyesület működésével kapcsolatos iratok megőrzése;
* a belső szabályzatok elfogadása;
* az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; és
* az alapszabály felhatalmazása alapján a tag felvételéről való döntés,

A határozathozatalban nem vehet részt az a személy, aki/akinek közeli hozzátartozója (Ptk.8:1(1)) pont), élettársa a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

A b) pont esetében nem minősül előnynek a közhasznú Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

Az Elnök köteles az Elnökség által hozott döntések nyilvántartását naprakészen vezetni, mely

nyilvántartásból megállapítható a döntés tartalma, időpontja és hatálya, döntést támogatók és ellenzők számaránya (ha lehetséges személye is).

Az Elnökség ügyrendjét maga határozza meg. Az Elnökség döntéseire a jelen alapszabályban rögzített közlés, nyilvánosságra hozatal módja, iratokba való betekintés rendje szabályait értelemszerűen alkalmazni kell.

Az Elnökség minden lényeges döntését jegyzőkönyvben rögzíti. A jegyzőkönyvet aláírja az Elnökség jelenlévő minden tagja.

Az Elnökség elnöke köteles a közgyűlés és az Elnökség által hozott olyan határozatokat, amelyek bármely tagra vonatkozóan jogokat és kötelezettségeket állapít meg, illetve harmadik személyt (beleértve a hatóságokat is) érinthet a döntés meghozatalától számított 8 napon belül, írásban, ajánlott postai küldeményként feladva az érintettnek is megküldeni.

Az elnökség tagjai a tisztségviselők:

* Elnök
* Alelnök
* Titkár

Elnök

Az Elnök képviseleti tevékenység mellett végrehajtói feladatokat is végez:

* Irányítja Elnökség munkáját.
* Szervezi és felügyeli az Egyesület működését, projektjeit, program irodáját és információs szolgálatát.
* Ellátja az Egyesület folyamatos képviseletét.
* Az elnök köteles gondoskodni olyan nyilvántartás vezetéséről, melyből az egyesület vezető szerve döntéseinek tartalma, időpontja, hatálya, a döntést támogatók és ellenzők aránya (lehetőség szerint személye) megállapítható.
* Gondoskodik a vezető szerv döntésének alapszabályban rögzített módon történő érintettekkel való közléséről, ill. a nyilvánosságra hozatal módjáról.
* Gondoskodik szervezet működésével kapcsolatosan keletkezett iratokba való betekintés rendjéről.
* Gondoskodik a szervezet működésének, szolgáltatásai igénybe vétele módjának, beszámolói közlésének nyilvánosságra hozataláról.
* Előkészíti a Közgyűléseket.

Az Elnök beszámolási kötelezettséggel tartozik a Közgyűlés felé.

Az Alelnök

* Az Elnököt akadályoztatás esetén az Alelnök helyettesíti.
* Ellátja az Egyesület folyamatos képviseletét.

Titkár

* A Titkárfelelős az Egyesület pénzügyi gazdálkodásáért, továbbá adminisztratív teendőket is ellát.
* A Titkár tevékenységéről a Közgyűlésnek és az Elnökségnek tartozik beszámolási kötelezettséggel. Ellátja az Egyesület folyamatos képviseletét.

Tisztségviselők választása

Az Egyesület tisztségviselőit a tagok sorából Közgyűlés választja. Személyükre bármely rendes tag javaslatot tehet.

A Tisztújító Közgyűlés előtt 15 nappal az Elnök köteles felhívni a tagokat személyi javaslataik megtételére, illetve köteles legalább egy személyi javaslatot tenni. A tagok személyi javaslataikat a Közgyűlés folyamán a jelöltek bemutatásának kezdetéig tehetik meg.

Az Egyesület Tisztújító Közgyűlésére a választott tisztségviselők megbízatásának megszűnésével kerül sor.

A tisztségviselői megbízatás megszűnik:

a) a tisztségviselő tagsági viszonyának megszűnésével.

b) a tisztségviselő megbízatási idejének lejártával.

c) a tisztségviselő visszahívásával. A tisztségviselő visszahívható amennyiben nem, vagy az Alapszabály rendelkezéseit megsértve látja el feladatait. A tisztségviselő visszahívását a tagok 33%-a kezdeményezheti. A visszahívásról a közgyűlés minősített többséggel hozatott határozatával dönt.

Az Elnökség jogosult akár a tagok közül, akár kívülálló személyt pénztárosi teendők ellátásával megbízni. A pénztáros részére díjazás állapítható meg, melyről az Elnökség dönt.

Ügyvezető

Az egyesület elnöksége az egyesület operatív feladatainak ellátására ügyvezetőt bízhat meg. Az ügyvezető az egyesületvezető tisztségviselője.

Feladatát az elnökség iránymutatása alapján végzi.

Feladatai különösen:

* önállóan képviseli az egyesületet,
* előkészíti az elnökségi ülések előterjesztéseit,
* szervezi az Egyesület folyamatos működését, az adminisztratív ügyintézést, továbbá gondoskodik arról, hogy a közhasznú tevékenységről a közvélemény tájékoztatást kapjon,
* adminisztratív feladatokat lát el,
* gyakorolja a munkáltatói jogokat,
* koordinálja a munkatársak munkáját.

A Felügyelő Bizottság

Amennyiben az egyesület éves bevétele meghaladja az ötvenmillió forintot, az egyesület köteles felügyelő bizottságot létrehozni.

Az Felügyelő Bizottság tagjait a közgyűlés választja az általános rend szerint. Megbízatása a vezetőség megbízatásának idejével azonos.

A felügyelő bizottsági taggá megválasztott személy az ő tisztsége elfogadásától számított tizenöt napon belül azokat a gazdasági társaságokat, szervezeteket, amelyeknél már felügyelő bizottsági tag, írásban tájékoztatni köteles.

A Felügyelő Bizottság évente egy ülést tart, melyet a Felügyelő Bizottság Elnöke az ülést megelőzően minimum 5 nappal hív össze, az egyesület nevét, székhelyét, a napirendi pontokat, valamint az ülés idejét, helyszínét megjelölő meghívóval, határozatait nyílt szavazás útján hozza meg.

A Felügyelő Bizottság tevékenységét a hatályos jogszabályok szerint végzi, ügyrendjét maga állapítja meg.

A Felügyelő Bizottság feladat és hatásköre különösen:

* Összehívja az Egyesület legfőbb szervének rendkívüli ülését, és javaslatot tesz annak napirendjére, ha megítélése szerint a tisztségviselők (vezetés) tevékenysége jogszabályba, az alapszabályba, illetve a legfőbb szervének határozataiba ütközik, vagy egyébként sérti az Egyesület vagy a tagok érdekeit.
* Köteles megvizsgálni a legfőbb szerv ülésének napirendjén szereplő valamennyi lényeges üzletpolitikai jelentést, valamint minden olyan előterjesztést, amely a legfőbb szerv kizárólagos hatáskörébe tartozó ügyre vonatkozik.
* Írásbeli jelentést készít a számvitelről szóló 2000. évi C. törvény (a továbbiakban: számviteli törvény) szerinti beszámolóról és az adózott eredmény felhasználásáról a legfőbb szerv részére.
* Ellenőrzi a közhasznú szervezet működését és gazdálkodását.
* Ellenőrzi a vagyonmérleg-tervezeteket és a vagyonleltár-tervezeteket.
* Jelentést kérhet a vezető tisztségviselőktől, illetve tájékoztatást vagy felvilágosítást az Egyesület munkavállalóitól.
* Megvizsgálhatja, ill. betekinthet az Egyesület könyveibe és irataiba.
* Ellátja mindazon feladatokat, melyeket jogszabály előír.
* A felügyelő bizottság köteles az intézkedésre jogosult vezető szervet tájékoztatni és annak összehívását kezdeményezni, ha arról szerez tudomást, hogy

a) az Egyesület működése során olyan jogszabálysértés vagy az Egyesület érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;

b) a vezető tisztségviselők felelősségét megalapozó tény merült fel.

Ha a felügyelő bizottság indítványára - annak megtételétől számított harminc napon belül - nem hívták össze közgyűlést, a határidő eredménytelen eltelte esetén erre a felügyelő bizottság is jogosult.

Haladéktalanul értesíteni a törvényességi felügyeletet ellátó szervet, ha az arra jogosult szerv a törvényes működés helyreállítása érdekében szükséges intézkedéseket nem teszi meg.

A felügyelő bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között. Az ellenőrzés megosztása nem érinti sem a felügyelő bizottság, mint testület, sem a tag felelősségét, sem azt a jogát, hogy az ellenőrzést más, a felügyelő bizottság ellenőrzési feladatkörébe tartozó tevékenységre is kiterjessze.

A felügyelő bizottság működése

A felügyelő bizottság testületként jár el. A felügyelő bizottság tagjai sorából elnököt (szükség esetén elnökhelyettest) választ.

A felügyelő bizottság határozatképes, ha legalább 2 tag jelen van, határozatát egyszerű szótöbbséggel hozza.

A felügyelő bizottság tagjai személyesen kötelesek eljárni, képviseletnek nincs helye.

A felügyelő bizottság üléseit az elnök hívja össze és vezeti. Az ülés összehívását - az ok és a cél megjelölésével - a felügyelő bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelő bizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

A felügyelő bizottság egyebekben az ügyrendjét maga állapítja meg, amelyet a közgyűlés hagy jóvá. Tanácskozási joggal részt vesznek a legfőbb szervek ülésein.

Ha a felügyelő bizottság tagjainak száma az alapszabályban meghatározott létszám alá csökken, vagy nincs, aki az ülését összehívja, az Egyesület elnöke a felügyelő bizottság rendeltetésszerű működésének helyreállítása érdekében köteles összehívni a legfőbb szervet.

Ha a felügyelő bizottság a közhasznú tevékenység folytatásának feltételeiről kötött szerződés megszegését észleli, köteles haladéktalanul összehívni a közgyűlést.

A felügyelő bizottság és a könyvvizsgálóra vonatkozó közös szabályok

Az Egyesület alapításakor a vezető tisztségviselőket és a felügyelő bizottság tagjait, valamint a könyvvizsgálót az alapítók az alapszabályban jelölik ki. Ezt követően az Egyesületvezető tisztségviselőit, felügyelő bizottságának tagjait és a könyvvizsgálót az Egyesület legfőbb szerve választja meg.

Az Egyesület közgyűlésén nem lehet meghatalmazott a felügyelő bizottság tagja és a könyvvizsgáló. A vezető tisztségviselők az Egyesület vezetését az ilyen tisztséget betöltő személyektől elvárható fokozott gondossággal, az Egyesület érdekeinek elsődlegessége alapján kötelesek ellátni. A jogszabályok, az alapszabály, illetve a legfőbb szerv által hozott határozatok, kötelezettségeik vétkes megszegésével az Egyesületnek okozott károkért a polgári jog szabályai szerint felelnek.

Megszűnik a vezető tisztségviselői megbízás:

a) a megbízás időtartamának lejártával,

b) visszahívással,

c) törvényben szabályozott kizáró ok bekövetkeztével,

d) lemondással,

e) elhalálozással.

A vezető tisztségviselő tisztségéről bármikor lemondhat, azonban ha az Egyesület működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a legfőbb szerv az új vezető tisztségviselő megválasztásáról már ezt megelőzően gondoskodott. A lemondás hatályossá válásáig a vezető tisztségviselő a halaszthatatlan döntések meghozatalában, illetve az ilyen intézkedések megtételében köteles részt venni.

Összeférhetetlenségi szabályok

Nem lehet a felügyelő szerv elnöke vagy tagja, illetve könyvvizsgálója az a személy, aki

a) az Egyesület vagy legfőbb szervének elnöke vagy tagja,

b) a közhasznú szervezettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve

d) az a)-c) pontban meghatározott személyek hozzátartozója.

A 2011. évi CLXXV. törvény 39. § (1) bekezdése szerint  A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

Az Egyesület vezető tisztségviselője és közeli hozzátartozója ugyanannál a szervezetnél a felügyelő bizottság tagjává nem választható meg.

Nem lehet könyvvizsgáló az Egyesület alapítója, illetve tagja. Nem választható könyvvizsgálóvá az Egyesület vezető tisztségviselője és felügyelő bizottsági tagja, valamint ezek közeli hozzátartozója, továbbá az Egyesület munkavállalója e minőségének megszűnésétől számított három évig.

Ha a könyvvizsgáló gazdálkodó szervezet, a személyi összeférhetetlenségi előírásokat a könyvvizsgálói tevékenységet végző személyen kívül a gazdálkodó szervezet valamennyi tagjára (részvényesére), vezető tisztségviselőjére és vezető állású munkavállalójára is alkalmazni kell.

A könyvvizsgálatért felelős személy az Egyesület részére más megbízás alapján munkát nem végezhet, és a könyvvizsgáló gazdálkodó szervezet is csak akkor láthat el más feladatot is, ha a megbízás tárgya nem érinti a könyvvizsgálónak a feladatait.

Külön törvény a könyvvizsgálóval szemben más összeférhetetlenségi szabályokat is megállapíthat.

Az Egyesület képviselete

Az Egyesület képviseletére az elnökség jogosult. Az elnökség tagjainak képviseleti joga önálló.

IV. Az egyesület gazdálkodása

Az Egyesület évente dönt a céljai között felsorolt feladatok végrehajtásához felhasználható pénzeszközök mértékéről, felosztásuk módjáról, egyéb támogatás nyújtásáról. Az Egyesület által meghirdetett képzések, tanfolyamok, egyéb tájékoztatók prospektusai - az Egyesület székhelyén - bárki részére rendelkezésre állnak.

Az egyesület gazdasági- vállalkozási tevékenységet csak közhasznú céljainak megvalósítása érdekében, azokat nem veszélyeztetve végez.

Az Egyesület gazdálkodása során elért eredményét nem osztja fel, azt jelen alapszabályban meghatározott tevékenységére fordítja.

Az egyesület nem zárja ki, hogy tagjain kívül más is részesülhessen a közhasznú szolgáltatásokból.

Az Egyesület működéséről a külön jogszabályok előírásai szerinti üzleti könyveket kell vezetni és azokat az üzletév végén le kell zárni. Az üzletév végével a képviselő az egyesület gazdálkodásáról a közgyűlés számára mérleget, a gazdálkodás eredményéről vagyonkimutatást készít.

Az Egyesület köteles a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten nyilvántartani, egyebekben a reá irányadó könyvvezetési szabályokat kell alkalmazni.

A közgyűlés kizárólagos hatáskörébe tartozik annak eldöntése, hogy a keletkezett nyereséget, illetve annak mely részét hogyan használja fel figyelemmel arra, hogy az Egyesület tevékenységéből származó nyereség nem osztható fel, az csak a jelen alapszabályban rögzített tevékenységre fordítható.

Az Egyesület közvetlen politikai tevékenységet nem folytat, szervezete pártoktól független, és azoknak anyagi támogatást nem nyújt és nem fogad el.

Az Egyesület működésével, szolgáltatási igénybevétele módjával, beszámolói közlésével kapcsolatosan a nyilvánosságot biztosítja, egyrészt a jogszabályokban meghatározott módon (közzétételi kötelezettség), másrészt az alapszabályban szabályozott irat-betekintési és felvilágosítás-adási jog rögzítésével. Amennyiben ezen szabályokkal sem valósulna meg a nyilvánosság biztosítása, úgy az Egyesület vállalja, hogy a jogszabályban rögzített körben országos sajtó útján megjelentett közleményben teszi közzé ezen adatokat.

Az egyesület számviteli beszámolójának formáját a civil szervezet által folytatott tevékenység, az éves összes bevétel (az alapcél szerinti tevékenység és a gazdasági-vállalkozási tevékenység összes bevételének) nagysága, valamint a könyvvezetés módja határozza meg.

Az egyesület köteles a beszámolójával egyidejűleg közhasznúsági mellékletet is készíteni.

A kiegészítő mellékletében be kell mutatni a támogatási program keretében végleges jelleggel felhasznált összegeket támogatásonként. Támogatási program alatt a központi, az önkormányzati, illetve nemzetközi forrásból, illetve más gazdálkodótól kapott, a tevékenység fenntartását, fejlesztését célzó támogatást, adományt kell érteni. Külön kell megadni a kiegészítő mellékletben a támogatási program keretében kapott visszatérítendő (kötelezettségként kimutatott) támogatásra vonatkozó, előbbiekben részletezett adatokat.

A kiegészítő mellékletében be kell mutatni a szervezet által az üzleti évben végzett főbb tevékenységeket és programokat.

A közhasznúsági mellékletben be kell mutatni a szervezet által végzett közhasznú tevékenységeket, ezen tevékenységek fő célcsoportjait és eredményeit, valamint a közhasznú jogállás megállapításához szükséges Civil törvény 32. § szerinti adatokat, mutatókat.

A közhasznúsági melléklet tartalmazza a közhasznú cél szerinti juttatások kimutatását, a vezető tisztségviselőknek nyújtott juttatások összegét és a juttatásban részesülő vezető tisztségek felsorolását.

Az Egyesület köteles az éves beszámolót és ezzel egyidejűleg közhasznúsági mellékletet is minden év május 31. napjáig letétbe helyezni és közzétenni.

A közhasznúsági jelentésbe bárki betekinthet, abból saját költségére másolatot készíthet.

Az Egyesület elnöke köteles gondoskodni a közhasznú szervezet működésével kapcsolatosan keletkezett iratokba való betekintésről, ill. szolgáltatásai igénybe vétel módjáról felvilágosítást adni. Az iratokba való betekintés iránti igényt (kérelmet) írásban kell az Elnök részére megküldeni.

Az Elnök köteles bármely jogszabály által felhatalmazott szerv vagy személy által kért iratbetekintést haladéktalanul; egyéb esetekben az iratbetekintést kérővel történt megállapodás szerinti határidőben, illetve jogszabály vagy hatósági határozat által előírt határidőben teljesíteni.

Az Elnök köteles az iratbetekintésről külön nyilvántartást vezetni, melyből megállapítható a kérelmező neve, a kért irat megnevezése, a kérelem és teljesítésének ideje.

A szervezet működéséről, szolgáltatásai igénybe vétele módjáról az érdeklődőt személyesen, vagy egyéb módon (pl. postai út) az elnök haladéktalanul tájékoztatja.

Vegyes rendelkezések

A jelen okiratban nem szabályozott kérdésekre Polgári törvénykönyvről szóló 2013. évi V. törvény valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései az irányadók.

Jelen egységes szerkezetű alapszabály megfelel a létesítő-okirat módosítások alapján hatályos tartalmának. Az alapszabály dőlt betűvel tartalmazza a módosított részeket.

Miskolc, 2017. december 21.

…………………………................

elnök

Tanuk:

1. Tanú/név:...........................................................................

Cím:....................................................................................

Aláírás:...............................................................................

Személyi igazolvány száma:................................................

1. Tanú/név:...........................................................................

Cím:....................................................................................

Aláírás:...............................................................................

Személyi igazolvány száma:................................................